Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: lévő 20/1982. (X. 12.) IpM rendelet alapján, helyszíni szemlét
Paragraph Index: 202

1990. XII. 16-án a panaszos külföldön élő rokona ügyvéd útján megkereste az önkormányzatot, hogy szellemi fogyatékos unokaöccse ügyében indítsák meg a gondnokság alá helyezési eljárást. Jelezte, hogy a panaszost segítő, irányító és vele együttélő nagyapa elhalálozott. Félő, hogy az egyedül maradt fiatalembert a lakásból kitúrják. A külföldön élő rokon későbbiekben értesült arról, hogy ezt a keresetet elutasították. (Mint a jelentés is tartalmazza, nem a keresetet utasították el, hanem a pert a nyilatkozat alapján megszüntették.) Ezt követően fordult a rokon az országgyűlési képviselőhöz, sajnálatosan már csak akkor, amikor a panaszos volt gyógypedagógus nevelőjétől értesült a megtörtént eseményekről, tehát a lakás eladásáról. A vizsgálat megállapította, hogy a kialakult helyzetért a gyámhatóság felelős. Megengedhetetlen, hogy egy kiszolgáltatott helyzetben lévő ember sorsáról a gyámhatóság a keresettől való elállással döntsön, ne kérjen egyéb bizonyítást, még a panaszos meghallgatását se indítványozza. A rendelkezésre álló iratokból egyértelmű, hogy erre nem került sor, holott az alperes a bíróságon megjelent. A panaszos érdekében történő gondnokság alá helyezési eljárás bíróság előtti eldöntése, amire a per irányult, tehát elmaradt. A gyámhatóság eljárása ezért az Alkotmány 17. § és 70/E. §

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes